גברת פלפלת

בריגיטה אנדרסון וקרל-גוסטב לינדשדט מגלמים את גברת פלפלת ובעלה עבור סדרת הטלוויזיה השוודית לילדים הפופולרית "גברת פלפלת". תצלום משנת 1967.
גברת פלפלת (בנורווגית: Teskjekjerringa, "גברת כפית") היא סדרת ספרי ילדים שנכתבה על ידי המחבר והמלחין הנורווגי אלף פרויסן. הספר הראשון בסדרת הספרים יצא לאור לראשונה בשוודיה בשנת 1956.

==תקציר העלילה==
הדמות הראשית, גברת פלפלת, היא אישה מבוגרת קטנה אשר גרה בבקתה באזור כפרי מיוער בנורווגיה יחד עם בעלה. בעלה מתואר כאדם זועף ורטנוני, בעוד שגברת פלפלת מתוארת כאישה חברותית, לבבית וממוקדת במציאת פתרונות. לגברת פלפלת יש סוד - מעת לעת היא מתכווצת לגודל של כפית, אף על פי כן, היא תמיד מצליחה להתמודד עם המצבים המסובכים אליהם היא נקלעת, לפחות באופן חלקי, בעיקר משום שכאשר היא מתכווצת היא מסוגלת גם לתקשר עם כל בעלי החיים. גברת פלפלת תמיד חוזרת לבסוף לגודלה המקורי לאחר זמן מה. גברת פלפלת לא יכולה לגלות לאף אחד את סודה או להציג את עצמה כאשר היא מכווצת, מה שהופך לעיתים למשימה מאוד קשה.

==הספרים בסדרה ==
בין השנים 1956 עד 1972 יצאו בסך הכל 8 ספרים בסדרה המקורית. שמונה הספרים פורסמו במקור בשוודיה.

{| class="wikitable"
! שנת ההוצאה המקורית !! שם הספר תחת ההוצאה המקורית בשוודית !! תרגום חופשי לעברית
|-
| 1956 || <div class="mw-content-ltr">Gumman som blev liten som en tesked</div> || הגברת שהתכווצה לגודל של כפית
|-
| 1958 || <div class="mw-content-ltr">Mer om gumman som blev liten som en tesked</div> || סיפורים נוספים של הגברת שהתכווצה לגודל של כפית
|-
| 1960 || <div class="mw-content-ltr">Teskedgummans fødelsesdag</div> || יום ההולדת של גברת פלפלת
|-
| 1968 || <div class="mw-content-ltr">Teskedgumman i sagoskogen</div> || גברת פלפלת ביער האגדות
|-
| 1968 || <div class="mw-content-ltr">Göte Petter, sa Teskjedgumman</div> || גוטה פטר, אמרה גברת פלפלת
|-
| 1969 || <div class="mw-content-ltr">Teskedgumman på camping</div> || גברת פלפלת בקמפינג
|-
| 1970 || <div class="mw-content-ltr">Här kommer jag, sa Teskedgumman</div> || הנה אני באה, אמרה גברת פלפלת
|-
| 1972 || <div class="mw-content-ltr">Teskedgumman flyger och far</div> || גברת פלפלת טסה במטוס
|}

את הספרים המקוריים אייר המאייר הנורווגי בורגילד רוד .

בין השנים 1989 עד 1992 המאייר השוודי ביורן ברג אייר ארבעה ספרי איורים של גברת פלפלת:

{| class="wikitable"
! שנת ההוצאה המקורית !! שם הספר תחת ההוצאה המקורית בשוודית !! תרגום חופשי לעברית
|-
| 1989 || <div class="mw-content-ltr">Teskedgumman plockar bär</div> || גברת פלפלת קוטפת פירות יער
|-
| 1990 || <div class="mw-content-ltr">Teskedgumman och älgen</div> || גברת פלפלת והאייל הקורא
|-
| 1991 || <div class="mw-content-ltr">Teskedgumman och den gömda skatten</div> || גברת פלפלת והאוצר הנסתר
|-
| 1992 || <div class="mw-content-ltr">Teskedgumman på basar</div> || גברת פלפלת בשוק
|}
הספר הראשון בסדרת הספרים ראה אור באנגלית כבר בשנת 1959. לאורך השנים סדרת הספרים תורגמה ל-23 שפות שונות.

בשנת 2010 יצאה גרסה מחודשת של אוסף מספרי הסדרה (תחת השם "Den store Teskjekjerringboka", "הספר הגדול של גברת פלפלת") עם איורים מאת המאיירת הנורווגית אניין קוואלה .

== עיבודים נוספים ==
בשנת 1973 נוצר העיבוד הטלוויזיוני הראשון לסדרת הספרים אשר הופק עבור הטלוויזיה השוודית בו בירגיטה אנדרסון גילמה את דמותה של גברת פלפלת. הסדרה נחשבת לאחת מסדרות הילדים השוודית הפופולריות ביותר בכל הזמנים.

בשנים 1983 עד 1984 הופקה ביפן סדרת טלוויזיה מצוירת לילדים, בת 130 פרקים, שהתבססה על סדרת הספרים של פרויסן. הסדרה נקראה במקור "סופון אובאסאן" ("スプーンおばさん"; "דודה כפית") ושודרה במקור בערוץ היפני NHK.<ref>[http://www.animenewsnetwork.com/encyclopedia/anime.php?id=1467 "Spoon Oba-san"] (Anime News Network's Encyclopedia)</ref> בישראל הסדרה שודרה במקור בטלוויזיה החינוכית ב-1986 ובערוץ ג'וניור בראשית העשור השני של המאה ה-21.

==קישורים חיצוניים==

==הערות שוליים==

קטגוריה:ספרי 1956
קטגוריה:ספרי ילדים ונוער